description: Единственият му концерт в България е през 2007 г. и е посветен на медиците ни в Либия

title: Родните звезди за покойния Джордж Майкъл

maintext:
Новината за смъртта на Джордж Майкъл разтърси света. Това е поредна загуба за музикалния свят през 2016 г.
Светът скърби за Джордж Майкъл (ГАЛЕРИЯ)
Фенове поднасят цветя пред дома му от рано сутринта
България помни единствения концерт на певеца през 2007 г., посветен на медиците ни в Либия. Годината е 2007 г., а това е единственият концерт на легендата Джордж Майкъл в България.
Тогава 20 000 пеят заедно на стадион "Локомотив" за свободата на медиците ни в Либия. А Влади Ампов – Графа е един от подгряващите изпълнители.
„Спомням си, че това беше една моя сбъдната мечта, супер много се вълнувах. На сцената заедно с мен се качи и Мария Илиева и това беше преди точно 10 г. и ще остане незабравим спомен.
Каква ирония на съдбата – една от най-известните коледни песни е изпял човекът, който на Коледа си отиде. Но явно Господ прибира най-добрите си деца на Коледа”, казва Графа.
На концерта Джордж Майкъл посвещава на медиците ни песента "Фрийдъм".
„Моята дъщеря специално пътува до Лондон, за да говори с неговия продуцент и го убеди за тази кауза "Не сте сами" – за нашите либийски сестри. След този концерт имаше голям отзвук и го показваха 5 пъти. С негова помощ освободиха медицинските сестри”, спомня си Ованес Мелик Пашаев, президент на "Жокер медиа".
Той си спомня също е за професионалното поведение и изпълнение на Джордж Майкъл, който е бил болен по време на концерта в България.
„Първият блус, който танцувах с момиче, беше на негова песен и после като опознах неговото творчество и станах диджей, пусках неговата музика, артист, изпълнител с огромна харизма – гиганти – той, Майкъл Джексън, Принс, Фреди Меркюри. Всички отидоха в небесния оркестър”, коментира Диян Савов от "Дийп зон проджект".


description: Код жълто в 9 области от страната и утре

title: Обстановката в Източна България остава усложнена

maintext:
През нощта времето над страната ще бъде облачно, с валежи от сняг, по-значителни в Източна България. В източната половина от страната ще духа силен и бурен вятър от север-северозапад и ще има виелици и снегонавявания.
Утре облачността над по-голямата част от страната ще се задържи значителна и на много места, предимно в югоизточната половина от страната, ще продължи да превалява сняг, като да вечерта снеговалежите навсякъде ще спрат. Разкъсвания и намаления на облачността ще има над крайните северни и западни райони. В източната половина от страната все още ще духа силен вятър от север-северозапад, но след обяд ще започне да отслабва. Там ще продължи да има виелици и снегонавявания. В останалата част от страната вятърът ще е до умерен от запад-северозапад. Максимални температури между минус 2° и 3°, в крайните югозападни райони - до 6°.
В новогодишната нощ ще бъде без валежи, а облачността ще намалее до ясно време, най-късно в югоизточните райони от страната. Вятърът ще е слаб от запад-северозапад. Температурите към полунощ ще са между минус 5° и 0°, в София - минус 3 – минус 4°.
Новата година ще започне с предимно слънчево време. Ще духа слаб, временно до умерен вятър от запад-северозапад. Сутрин ще е студено, но дневните температури ще се повишават. На отделни места сутрин са възможни мъгли. По-късно във вторник ще се заоблачи и в сряда ще бъде предимно облачно. На места ще превали слабо, предимно дъжд, в планините - сняг.

fasttext_language: bg


title: Младо момче с видеообръщение: Правете всичко възможно да бъдете до близките си

maintext:
Не се разделяйте, правете всичко възможно да бъдете винаги до близките си, каквото и да ви коства, няма нищо по-важно от това. Така младият Захари, който 2500 км делят от майка му, се обърна към хората във видеообръщение. Майка му живее и работи в Италия и много му липсва. За Коледа обаче те са заедно.
Захария разказа, че й се наложило да напусне страната, заради глад и безработица. Тя има три деца, работила е като касиер-счетоводител, след това като магазинер. Когато обаче губи работата си й казват, че не могат да й дадат помощи и трябва да продаде къщата си, за да си изгледа децата.
Така тя решава да остави децата на една комшийка, добра приятелка, и заминава за чужбина. Казва, че е имала голям късмет, защото е останала 11 години в едно семейство, където се грижи за възрастна жена.
Захари казва, че не иска да си тръгва от България. Учи „Публична администрация” трета година и се надява да успее да се реализира тук и да не се разделя със семейството си.
Пожелават на хората късмет, да обичат много децата си и да не позволяват на времето и мястото да ги разделят.


description: Българинът Тихомир Благовестов се реализира в Америка, където ММА не е хоби, а пълноценна работа

title: Какво е да си ММА боец в САЩ?

maintext:
Българинът Тихомир Благовестов е ММА боец в Лас Вегас. Известен е като "българският лъв", защото е от Севлиево - родното място и на Дан Колов. Шампион е в различни бойни спортове и бивш командос от Специализирания отряд за борба с тероризма. Като бивша барета има втори дан по полицейска лична защита, има умения в бойно приложна техника, задържане на опасни престъпници и конвоиране на ценни предмети и книжа.
Борави отлично с всякакви огнестрелни оръжия и е вещ в пиротехниката, алпинизма, парашутизма и водолазното дело. Освен това е парамедик и благотворител - помага на къщата музей на Дан Колов и на боксьора Краси Чолаков за възстановяването му след тежкия инсулт.
Тихомир е благодарен на „втория си баща", както нарича треньора Стоян Саладинов, който го насърчил да се реализира в Америка.
Негов мениджър е Ивайло Гоцев, който е мениджър и на Самюел Питър – американския боксьор, който беше победен от Кубрат Пулев в последния му мач в „Арена Армеец”.
Да си ММА боец в Щатите е пълноценна кариера и работа, не хоби, както е в България, казва Тихомир.
„Не може да се изхранваш в България с това. В чужбина е малко по-различно - сключват се договори, за да може да си спокоен ти”, признава Тихомир. В Америка ММА има страшно много почитатели.
Тихомир тренира всеки ден, за да поддържа форма. Има треньор по бокс и комплексен треньор по ММА. А как се влиза в тези среди в Америка?
„Отиваш в една чужда среда и започваш от нулата - трябва да се доказваш, никой не те познава, не те знае кой си, какво си”, обяснява той.
Доволен е и от парите, които изкарва. В България го чака бременната му съпруга и останалата част от семейството му.
Тихомир вижда бъдещето си тук след изтичането на договора му през 2019-а. „Надявам се да се прибера и българският спорт реално да се развива”, пожелава си той.


description: Вижте филма на Теодора Енчева

title: Постистина - bTV Новините

maintext:
През 2016 г. добрата стара Великобритания поиска да се отдели от нова Европа, а в родината на шоубизнеса – САЩ, един шоумен се издигна до президент. Затова съвсем неслучайно думата на тази година на големите промени е „постистина“. Според Оксфордския речник постистина описва обстоятелствата, при които общественото мнение е плод на субективните емоции, а не на обективните факти.
„Постистина“ е дума на годината според Оксфордския речник
Терминът обозначава обстоятелства, при които обективните факти имат по-малко значение при оформянето на общественото мнение, отколкото емоциите
Наистина ли емоциите могат да изкривят истината? И как многовековната демокрация на Великобритания, например, го допусна?
„Борис Джонсън е много, много типичен случай, защото той е продукт на Оксфорд. Това място, което генерира политическия продукт, но той е продукт и на една особена оксфордска институция – „студентския съюз“. Там всъщност хората биват тренирани общо взето като в една софистка школа да защитават всякакви тези, те са или от едната, или от другата страна. Джонсън, според мен, се отнесе към брекзит точно по този начин, предвид изтеклата информация, че той всъщност е бил подготвил две статии – едната в защита, другата – против брекзит, и в последния момент е решил коя от тях да пусне“, коментира политологът доц. Даниел Смилов.
Коя е новата дума, с която можем да кажем "популизъм"?
Опасен ли е за обществото авторитетът на политик, стъпил върху емоциите на суверена?
Постистина се отнася към този тип отношение към истината – инструментално, което на практика ти помага да избуташ своята кариера или да постигнеш политическите си планове без дълбоко отношение към реалността, добавя Смилов.
Според психоаналитика доц. Орлин Тодоров авторитетът на политик, граден върху лична амбиция и стъпил върху емоциите на суверена, не може да е много дълбок, но може да подпали огромни маси.
„Днес за нас голямото изпитание е нарцистичната личност. Съвременното общество като че ли все повече произвежда хора, които се очаква да бъдат нарцистични, много пробивни, много активни, дори грандомански настроени, неотстъпчиви и понякога – твърде много идеалистични“, казва Тодоров.
Постистина, какво е това на български?
Новото понятие, обявено за „дума на годината”, се използва широко в политическия контекст на 2016-та, особено във Великобритания и САЩ
„Действително Великобритания и Америка дадоха тон на този вид изпразване от съдържание на истината в дебата и в политиката. При тях обществото много по-трудно може да се разтърси из основи обществото“, коментира проф. Кристиан Банков, зам.-ректор на Нов български университет.
По думите на доц. Даниел Смилов „най-общо можем да кажем, че става дума за криза на авторитети. Просто хората вярват не на тези, на които са вярвали досега. И точно на този тип експерти авторитетът като че ли спада и те биват заменяни от медийно генерирани експерти“.


description: Надеждите ни в плуването се насочват към Антъни Иванов

title: След Нина Рангелова и потоп?

maintext:
След 17 години в басейна Нина Рангелова сложи край на състезателната си кариера. 26-годишната пловдивчанка дълго време обмисляше решението, но в крайна сметка постави точка в края на една турбулентна за нея 2016 г.
Нина сякаш не успя да издържи на темпото на най-големите и прецени, че моментът вече е дошъл. През последните 10 години Нина крепеше на своите плещи българското плуване. Към нея бяха отправени най-присвитите вежди и най-големите очаквания. Тя генерираше надеждите за нови национални рекорди и за финали на големите първенства.
Три участия на олимпийски игри - Пекин 2008, Лондон 2012 и Рио 2016, девет финала на европейски първенства и над 70 държавни рекорда белязаха 17-годишната й кариера.
Връхната точка на Рангелова през изминаващата година бе шампионатът на Стария континент в Лондон, където влезе в двата финала на своите коронни дисциплини – 100 м и 200 м свободен стил.
Нина Рангелова е плувец на 2016 г. (ВИДЕО)
В Спортната Палата бяха наградени най-добрите състезатели и треньори за 2016 г.
Малшанс попречи на плувкинята да опита да изпълни голямата си цел през сезона – финал на 200 м свободен стил на игрите в Рио. Точно преди състезанието тя се разболя и завърши четвърта в своята серия.
В по-късата дистанция изоставането й не бе никак малко - близо секунда след последната състезателка, затворила финала. Така чашата на търпението преля.
В последните години Нина многократно споменаваше, че нейните най-добри дни вече са зад гърба й. И че отдавна е обмисляла идеята за отказване.
Сега големият въпрос е кой ще я наследи. Кой ще поеме щафетата от нейните ръце?
Конкуренцията в световното плуване е убийствена. Темпът на развитие изстреля най-добрите в космоса и отвори огромна бездна между тях и останалите.
Всеизвестен факт е, че в момента американците доминират. Техните секретни възстановителни процедури и непознатите за останалия свят специални медикаменти буквално отказват конкуренцията.
Самият факт, че на олимпиадата в Рио момиче на 19 години (Кейти Ледецки) извоюва четири титли и подобри куп световни рекорди, говори сам за себе си.
На този фон у нас конкурентни плувци липсват. Няма нито условия, нито средства за подготовка.
За последния голям форум – световното първенство в малък басейн в Ундзор (Канада), квоти извоюваха едва трима българи – Нина Рангелова (50 м, 100 м, 200 м и 100 м съчетано), Антъни Иванов (50 м, 100 м и 200 м бътерфлай) и Красимир Агов (бруст 50 м и 100 м).
Още един рекорд за Антъни Иванов
Родният плувец отново подобри собствения си рекорд
Вече е досадно да споменаваме допотопните възстановителни методи, както и слабата подготовка. Рангелова непрекъснато повдигаше тези въпроси пред федерацията, но и самите шефове бяха с вързани ръце.
След едно от състезанията в Рио Нина дори спомена, че не разполага личен масажист, което за състезател на такова ниво е просто немислимо. Нямам как да се възстановиш от днес за утре, ако не следваш строга програма с масажи, електрическо съкращаване на мускулите и така нататък.
В последните години малкото финансови средства, които отпуска държавата за този спорт, отиват най-често за подготовката на един или максимум двама изявени състезатели, раздаването на премии и други извънредни разходи по поддръжка на спортни съоръжения у нас.
За да дойдат големите успехи обаче трябва да се излезе от тази порочна схема. Изглежда по-правилно ограничените средства да се наливат в изграждането на плувни комплекси. Ако се заложи на дългосрочна стратегия, изглежда далеч по-вероятно в близките няколко десетилетия да се появи бъдещата Таня Богомилова. Сегашният вариант е да харчат безразборно маси пари за подготовката на само един състезател плувец без шансове за каквато и да е призова позиция.
За да не стане тонът твърде минорен, все пак ще отчетем, че в българското плуване имаме една мъждукаща звездица. Българският Майкъл Фелпс се казва Антъни Иванов.
17-годишният великотърновец буквално лети в своето развитие. Иванов държи националните рекорди за младежи на 100 м съчетано плуване и 200 м бътерфлай – неговата коронна дисциплина. Национален шампион, рекордьор и европейски медалист.
Освен Антъни обаче много трудно могат да се посочат други родни таланти в басейна.
След отказването на Нина ще настъпят трудни дни. Това показва сухата статистика. Иначе в клубовете от цялата страна има достатъчно обещаващи деца. Въпросът е как ще се работи с тях и какво ще бъде произведено.


description: Днес се състоя първото заседание на Обществения съвет към Българския червен кръст

title: Парите за Хитрино ще бъдат давани срещу вече направени ремонти (ОБЗОР)

maintext:
Средствата, събрани за пострадалите след взрива в Хитрино от кампанията на БЧК, ще бъдат давани само след като ремонтите бъдат направени. Кметът на селото Нуридин Исмаил пое ангажимента помощите да се харчат само и единствено за пострадалите къщи.
Всичко това стана ясно след първото заседание на Обществения съвет към Българския червен кръст. Хитрино ще може да разчита на над 32 млн. лв. 20 млн. идват от европейските фондове и ще бъдат за ремонтиране на тръбопроводи, пътища и обществени сгради. 10-те млн. от бюджета ще бъдат за ремонти на къщите, социални разходи и обезщетения.
Контрол на три нива на дарените средства за Хитрино
БЧК не си купува линейки с парите от есемеси, заяви председателят на организацията Христо Григоров
Двата милиона, събрани от БЧК, ще бъдат давани основно за електроуреди и за покриване на спешни нужди. Общественият съвет реши 160 хил. лева да отидат за топъл обяд за хората от Хитрино през зимата.
До момента са проверени 157 къщи – девет са напълно разрушени, 11 са за събаряне и почти 70 са за пълен или частичен ремонт.
Купуването на електроуреди няма да става централизирано, за да се избегнат обвинения, че се избира една или друга фирма.
Извън парите от БЧК социалният министър в оставка съобщи, че вече са подадени 70 молби за социално подпомагане.
До средата на януари ще е ясно на колко всъщност възлизат щетите в Хитрино. От строителната камара вече се ангажираха да построят над 10 къщи безплатно.
Междувременно беше осигурена и храна за домашните животни.


description: Те са много разпространени и лесни за хващане

title: Как да се предпазим от имотни измами?

maintext:
Имотните измами са много разпространени и лесни за установяване. Това коментираха адвокатът Николай Хаджигенов и Теодора Вуцова – нотариус след разследването на bTV за присвоени терени.
Разследване на bTV: И имоти на МО са присвоени по схемата с реституцията на терени
Те се намират в кв. „Полигона“, отново в район „Младост“
Нотариусът коментира, че всеки гражданин, държавата и община трябва да бдят за собствеността си. Когато изпълняват закона не бива да се стига до такива инциденти.
Най-важното което купувач трябва да направи е да се обърне към нотариус или адвокат. Това са хората, които могат да го посъветват компетентно, коментира Вуцова. Тя уточни, че един нотариус трябва да има допълнително искане, за да направи допълнителни от обичайните проверки.
По думите на адвоката имотните измами не се разследват и това ги прави второто или третото най-разпространено престъпление. "Човек не бива да се възползва само от брокери, които дават правни констатации", заяви той.
Повече вижте във видеото:


description: Това сочи доклад на Майкрософт

maintext:
Столицата и големите градове са най-застрашени от киберпрестъпления у нас. Това сочи доклад на Майкрософт.
Нелицензираният софтуер или деактивирането на автоматичното обновяване на защитата е една от основните причини компютрите у нас да се заразяват.
Най-разпространеният вирус, открит по време на това изследване, всъщност е и доста стар - той може да сваля файлове и да копира всичките ви пароли години наред.
Само в София заразените с него компютри са близо 2500. Следват Варна, Пловдив и Бургас плюс - сравнително малкия град Перник.
„Конфикър” е вирусът, масово е открит на много ай пи адреси в страната. Той е създаден още преди 6 години, което означава, че хиляди хора са изложени на опасност, защото не са обновявали защитата на компютрите си и зловредният софтуер, години наред събира пълна информация за паролите им, историята на посетените сайтове и данни за електронното им банкиране.
Сега много от хакерите целят финансови облаги, а не слава.
„Сега наблюдаваме и у вас, че има тийнейджъри, които пишат програми за 2000 евро, някой ги купува и може да се прицели специално в българските клиенти”, каза Уве Расмусен.
Експертите са категоричини, че с развиването на високоскоростния интернет компютрите ни стават все по-уязвими.
„Нивото на нелицензиран софтуер в България е 60%. При използване на такъв софтуер потребители и бизнес са изложени на много по-голям риск в киберсредата”, коментира Симеон Лазаров.
Точни изчисления за щетите от зловредния софтуер върху българската икономика засега няма.
В световен мащаб обаче е изчислено, че зловредните програми нанасят загуби за 400 милиарда долара. Част от тях са съответно и печалби за хакерите, които произвеждат по 430 милиона нови вируси всяка година.


description: Над 700 000 лв. са събрани чрез кратки съобщения и обаждания

title: "Българската Коледа" събра 2 млн. лева за хронично болните деца

maintext:
Над 2 милиона лева достигна набраната сума за 14-тото издание на кампанията „Българската Коледа” след края на благотворителния спектакъл, който се състоя навръх Коледа в Народния театър „Иван Вазов“ под патронажа на президента Росен Плевнелиев, съобщиха от прессекретариата на държавния глава.
bTV подкрепя кампанията.
От края на ноември до сега над 700 000 лв. са събрани чрез кратки съобщения на номер 1117 и чрез гласови обаждания, а още 1 400 000 лв. са постъпили в дарителската сметка на инициативата.
„Българската Коледа” отново показва съпричастността и добротата
За 14 години инициативата е събрала над 28 млн. лв. дарения
В рамките на предишните 13 издания на благотворителната инициатива „Българската Коледа“ 3409 деца са получили помощ, за да се преборят с болестта, общо 30 млн. лв. са събраните средства през годините и 229 лечебни заведения в цялата страна са получили като дарение съвременна високотехнологична апаратура за лечение и рехабилитация.


description: Те са ощетили болницата с над 16 млн. лева

title: Бившият началник на ВМА Стоян Тонев се сдоби с обвинение за неизгодни сделки

maintext:
Военно-окръжната прокуратура е привлякла като обвиняем бившия началник на Военномедицинска академия /ВМА/ Стоян Тонев за сключване на неизгодни сделки, от които е настъпила вреда за ВМА в размер на 16 330 495 лв., съобщиха от пресцентъра на прокуратурата.
Според разследващите Тонев е сключил пет договора със Самостоятелна медико-диагностична лаборатория /СМДЛОД/ "Астра" АД, по силата на които на търговското дружество се предоставя да извършва високоспециализирани медико-диагностични изследвания с медицинска апаратура, собственост на ВМА, срещу наемна цена, включваща възнаграждение за ползване и консумативни разноски.
В два от договорите наемната цена е определена като процент от приходите на дружеството, вместо наемът да е определен по пазарни цени.
По тези договори е бил определен наем в размер на 37,55% от приходите, а по идентичен договор за наем на медицинска апаратура, наемът е бил в размер на 60% от приходите. В три от сключените договори е определена наемна цена, по-ниска от пазарната, посочват от прокуратурата.
По силата на тези договори разходите за сервизно обслужване на апаратурата, разходите за консумативи за ползваните медицински апарати и доставката на резервни части били за сметка на ВМА.
Прокуратурата е обвинила и Андрей Иванов от ВМА - София за престъпление по служба. В качеството си на началник на катедра "Образна диагностика" и началник на клиника "Компютърна и магнитно-резонансна томография" към МБАЛ-София към ВМА, Иванов е превишил правата си, като извършил служебни действия, надхвърлящи рамките на предоставените му служебни правомощия, смятат разследващите, посочва БТА.
Деянието Иванов е извършил с цел да набави за себе си и за другиго - за СМДЛОД "Астра" АД, в което е мажоритарен акционер, имотна облага.
За това, че Стоян Тонев съзнателно е допуснал негов подчинен - Андрей Иванов, да извърши престъплението по служба, Тонев е привлечен като обвиняем и за допустителство.
На двамата са взети мерки за неотклонение "парична гаранция" в размер на по 10 хил. лв.


description: През 2016 г. това бяха градовете Вроцлав в Полша и Сан Себастиан в Испания

title: Кои са Европейските столици на културата за 2017 г.?

maintext:
През идващата 2017 г. година градовете Орхус (Дания) и Пафос (Кипър) ще бъдат Европейски столици на културата.
Специалният статут помага за обединяване на общностите чрез културни прояви и за укрепване на местните, европейските и международните партньорства, пише Европейската комисия в свое съобщение.
В датският град Орхус ще бъде организирана са изложба, разпръсната из целия град и по бреговата линия. Освен това ще бъде организирана световна среща на творци и международен детски литературен фестивал, на които стотици деца ще споделят мечтите си за бъдещето.
Пафос е първият град в Кипър, който ще носи званието Европейска столица на културата. Тъй като разположението му е недалеч от Близкия изток и Африка, проявите ще преминат под мотото „Свързани континенти, мост между културите”. При откриването на програмата митът за Пигмалион и Галатея ще бъде пресътворен в представление с музика и танци.
Броят на туристите, посетили за поне една нощ град, носител на званието, е нараснал средно с 12% в сравнение с предходната година, твърди ЕК.
Пловдив официално е Европейска столица на културата през 2019 година
Победата в конкурса е заедно с италианския град Матера
През изминалата 2016 г. бяха Европейски столици на културата. През 2019 г. пък Пловдив ще бъде културно средище заедно с италианския град Матера.
Статутът „Европейската столица на културата”е създаден през 1985 г. от тогавашния гръцки министър на културата Мелина Меркури и сред най-ярките културни прояви в Европа. Градовете се избират според предложената културна програма.


title: Джони Деп оглави класацията на най-надценените актьори в Холивуд

maintext:
Джони Деп оглави класацията на десетте най-надценени актьори в Холивуд за 2016 година, изготвена от списание "Форбс", предадоха световните агенции.
В хитпарада влязоха три от големите продукции, в които участва Деп, като основен критерий бе съотношението между печалбите от тях и полученият от актьора хонорар.
Оказа се, че съотношението между хонорара на Деп и получените приходи е било едно към 2,8. Участието му във филма "Алиса в огледалния свят" се оказал най-големият му провал от финансова гледна точка. При бюджет от 170 милиона долара, лентата е събрала 300 милиона.
На второ място бе класиран Уил Смит със съотношение на хонорара му към печалбите едно едно към пет. Това не е първият случай, в който този актьор попада в класацията на най-надценените. Миналата година той зае пето място в списъка на "Форбс".
На трета позиция с показател едно към шест бе поставен Чанинг Тейтъм с "Пътят на Юпитер".
На последното, 10 място, фигурирасъс съотношение едно към 12,8. Най-неизгодните ленти на актьора са били "Джой" с печалба от 101 милиона долара при бюджет от 60 милиона и "Алоха", който не покри разходите си за снимките от 37 милиона.
Сред попадналите в класацията на "Форбс" фигурират имената на комиците Уил Феръл и Адам Сандлър, на актьорите Джордж Клуни и Марк Уолбърг, на Джулия Робъртс и на носителя на тазгодишен "Оскар" Леонардо ди Каприо.


description: Преди седмица китайски ядрен оператор обяви, че може да реализира проекта

title: Най-голямата банка в света има интерес към "Белене"

maintext:
Индустриалната търговска банка на Китай, най-голямата финансова институция в света по активи и пазарна капитализация, проявява интерес към АЕЦ "Белене". На среща с премиера и министъра на енергетиката, представителите на банката са заявили готовност да финансират проекта за изграждане на втора атомна централа, без гарантирано от държавата изкупуване на електроенергията.
Китайската национална ядрена корпорация прояви интерес към "Белене"
Потвърдили са готовността си да участват в проекта на пазарна основа и без държавна инвестиция
Преди малко повече от седмица стана ясно, че интерес към проекта „Белене” има Китайската национална ядрена корпорация. Тя има 16 реактора в родината си, произвежда ядрено гориво и търси варианти за навлизане на европейския енергиен пазар. Коментарите тогава бяха, че ще се търси вариант Втора атомна да бъде реализирана на пазарна основа.
Какво предстои? Най-просто казано – дълга процедура, въпреки че НЕК вече притежава реакторите и има одобрена площадка в Белене.
От страницата на агенцията за ядрено регулиране виждаме, че преди спирането на проекта е изминат едва половината от пътя към лиценза на втората атомна централа "Белене".
Така според експерти, ако инвестиционните намерения са сериозни, в най-оптимистичния вариант АЕЦ Белене би могла да заработи най-рано през 2025 г. БСП искат парламентът "на изпроводяк" да размрази "Белене" При авария в "Козлодуй" започваме да внасяме ток, предупреди Драгомир Стойнев
Made in China
До три месеца държавата трябва да е готова с пълен икономически и правен анализ за реализацията АЕЦ "Белене" - без държавно финансиране и без гаранции за дългосрочно изкупуване на произведената електроенергия. Условия,които китайската банка е заявила, че приема.
Идеята е всички активи и пасиви на проекта „Белене” да се отделят в нова компания, която след това да бъде приватизирана от частен инвеститор.
„Изграждането на една такава частна централа не е изключение, има много такива централи в света, това не означава , че държавата ще абдикира от своите функции и ще присъства на всеки един етап чрез своите регулаторни органи”, посочи енергийният министър Теменужка Петкова.
Интерес, по думите на енергийния министър, има и от други компании, които не са дали съгласието си да бъдат обявени.
Ще се случи ли?
Анализатори обаче остават скептични - през тази година България е изнесла с 30% по-малко ток, а очакванията са тази тенденция да се запази и занапред.
„Ние нямаме нужда от нови мощности и частните инвеститори знаят това. Мисля, че китайците си правят сметките, че без държавна гаранция за изкупуване на електроенергията (.....) няма да могат да си върнат инвестицията, която може да е 5-6 млрд. евро”, посочи Мартин Владимиров от Центъра за изследване на демокрацията.
Според еколози, евентуална нова ядрена централа, няма как да бъде 100% частна собственост. „Биха могли да бъдат оператори, но не и АЕЦ да бъде изцяло частна – рискът винаги остава за държавата”, категоричен е Борислав Сандов от „Зелените”.
Активистите предупреждават и че теренът отреден за централата е земетръсен.


description: От днес епидемия е обявена и в Пловдив и Харманли

title: В първия ден на грипната епидемия: Oпашки пред лекарските кабинети в Хасково

maintext:
В първия ден от обявената грипна епидемия в Хасково вече има опашки пред лекарските кабинети.
Грипна епидемия е обявена в Пловдив, Хасково и Харманли
Случаите на заболели в двете населени места са скочили през последните няколко дни на над 310 на 10 000 жители
В спешното отделение на Окръжна болница отчитат рекорден брой пациенти с вирусни инфекции, а десетки са хоспитализирани.
„Ограничават се женска, детска консултация, профилактични прегледи, имунизации, реимунизации. В лечебните заведения свижданията и плановите операции се прекратяват до дигане на грипната епидемия”, заяви директорът на Регионална здравна инспекция – Хасково д-р Соня Димитрова.
Все още не е изолиран грипния щам и едва след Нова година, когато са готови пробите, ще стане ясно дали болните имат грип, заявиха от здравната инспекция за bTV.
Лекарите алармират, че тази година болестта се развива бързо и настъпват усложнения. Съветват да избягваме самолечението.
Вижте повече във видеото:
Освен в Хасково грипна епидемия от днес е обявена в Пловдив и Харманли. В тези градове броят на болните надхвърля 250 на 10 000 души. В предепидемична обстановка са Стара Загора, Габрово, Пазарджик и Добрич. Броят на болните в София също расте.
Вижте повече във видеото:


description: Освен имениците на днешния Никулден празнуват още рибарите, моряците, банкерите, търговците и всички бургазлии

title: Над 2 млн. българи празнуват днес

maintext:
Над 2 млн. българи празнуват на днешния 6 декември.
От тях имениците са само около 200 хил., но Никулден е празник и на рибарите, моряците, банковите служители и търговците. Днес е и официалният празник на Бургас.
Никулден е
Св. Николай е покровител на моряците, рибарите и банкерите
2/3 от днешните именици са мъже. В края на 2015 г. името Николай носят 93 878 души, което го нарежда на четвърто място сред най-често срещаните мъжки имена в България. Николовците са 38 255, соча данните на Националния статистически институт (НСИ).
Името Николина носят 14 454 жени, производното му Николинка – 7 855, а Никол – 10 205.
През последните 15 години името Никол всъщност придобива все по-голяма популярност и през 2015 г. е на трето място сред най-често срещаните женски имена при новородените момичета.
На 6 декември празнуват и имениците в още 12 държави от ЕС – Гърция, Естония, Латвия, Литва, Полша, Словакия, Унгария, Финландия, Франция, Хърватия, Чехия и Швеция.
„Чети етикета”: Две никулденски рецепти на шеф Андре Токев
Неговите предложения са за рибена супа и шаран с ориз
От 1992 г. Асоциацията на търговските банки и Българската народна банка възстановяват традицията църковният празник Никулден да се чества и като празник на банките и банкерите.
У нас има около 33 хил. банкови служители, от които 73% са жени
През 2015 г. в България са функционирали 29 банки – Българската народна банка и 28 търговски банки.
Работещите в търговията пък са около половин милион души.
Малките и средните предприятия са 124 125, което съставлява 88,3% от търговските предприятия в страната. В такива предприятия работят 89,2% от заетите в сектора.
Бургазлиите, които днес имат градски празник, пък са малко над 200 хил. души.


description: Беше обявено предупреждение за цунами

title: 7,7 по Рихтер в Тихия океан

maintext:
Предупреждение за мощна приливна вълна цунами беше обявено след земетресение в района на Соломоновите острови, съобщават световните агенции. Трусът е бил с магнитуд от 7,7 по Рихтер.
В следващите часове може да пострадат бреговете на Соломоновите острови, Вануату, Папуа Нова Гвинея, Науру, Нова Каледония, Тувало и Косрае. За момента няма опасност за Хаваите и Австралия.
По последни данни на Международния информационен център за цунами вълните на Соломоновите острови може да достигнат от 1 до 3 метра. Вълни до 1 метър са възможни за някои райони от крайбрежието на Папуа - Нова Гвинея.
Във френска Полинезия вълните няма да надхвърлят 30 см, а за останалите тихоокеански крайбрежия те ще бъдат дори под това равнище, според поредното съобщение на центъра, предаде ДПА.


description: Втори остана Серафим, на трето място се нареди Силвия, а Галя остана четвърта

title: Стоян спечели втория сезон на „Фермата”

maintext:
Стоян е победителят във втория сезон на „Фермата”. 99 дни след началото на предаването той го напусна със 100 хил. лв. по-богат.
Стоян заслужи първото място със 71 точки. Втори остана Серафим с 54, на трето място се нареди Силвия с 35, а Галя остана четвърта с 15.
Деветнайсетте участници във „Фермата” живяха в близост до земята и възродиха десетки български традиции, напомниха ни важни моменти от българската история и показаха, че да обичаш родината си, означава да се грижиш за нея.
До финала достигнаха само четирима. Кой от тях да бъде победителят, беше решено след четири кръга.
Първо гласуваха 15-те отпаднали участници. Всеки от тях можеше да даде по 1 точка за своя фаворит.
Вторият кръг беше определен за дуели между четиримата финалисти. Във всяка от общо три битки победителят получаваше 8 точки, вторият – 5 точки, третият – 2 точки, а последният – нула.
В третия рунд стопаните на фермата Ники и Бети направиха собствена класация, в която също бяха разпределени 15 точки.
На четвърто място беше най-важният кръг на гласуване – зрителският, който донесе общо 100 точки. Зрителите можеха да подкрепят своя фаворит с есемеси по време на цялото шоу, а накрая всеки процент зрителска подкрепа беше приравнен на 1 точка.
Вторият сезон на „Фермата” приключи, но
Записванията за кастинга започват още сега. Подробности за него може да намерите на сайта на предаването: Fermata.btv.bg.


description: Новото изследване е проведено сред 900 хил. души в продължение на 12 години

title: Дори чаша вино на ден може да ни убие

maintext:
Дори чаша вино на ден може да ни убие, твърди ново изследване, направено от австралийски учени. В него са се включили 900 хил. души.
Екипът от болницата „Алфред” в Мелбърн установил, че дори изпиването дневно на 140 мл вино с алкохолно съдържание 12% или 340 мл бира с 5% алкохол водят до опасни последици за сърцето.
Поеманите редовно малки количества алкохол водят до т.нар. атриална фибрилация или сърдечен ритъм извън нормите.
Червеното вино, в умерени количества, спомага зачеването
Това се дължи на естествената съставка ресвератрол, която се съдържа в гроздето и дребните безкостилкови плодове
Данните на хората са следени в период от 12 години, което доказало, че дори малките количества алкохол са опасни за здравето.
Според учените лошото въздействие на алкохола се дължи на способността му да променя електрическите сигнали, регулираци свиването на сърдечния мускул. Алкохолът въздейства и на автономната нервна система, която контролира честотата на пулса и на дишането.


description: Един километър от фотоволтаичната пътна мрежа може да осигури електроенергия за улично осветление на град с 5000 жители

title: Във Франция откриха първия соларен път (ВИДЕО И СНИМКИ)

maintext:
Първият соларен път беше открит официално във Франция от министъра на околната среда Сеголен Роял. Изграждането му струва 5 млн. евро, пише в. „Монд”.
Фотоволтаичните панели са залепени върху асфалта на площ от 2800 кв. м.
Плочките от силиций, произвеждащи електричеството, са покрити с предпазен слой защитна смола, така че да издържат на движението на всякакъв тип превозни средства, включително на тежкотоварни.
Произведената енергия достига директно до местната дистрибуторска мрежа. Според организацията „Колас” площ от 20 кв. м е достатъчна, за да осигури нужното електричество на едно домакинство (без отопление), а 1 км оборудван път може да осигури еквивалента на консумация на улично осветление на град с 5000 жители.
Идеята за използване на слънчеви панели върху пътната мрежа с цел производство на електроенергия, без да се засягат земеделски площи или природата, не е нова. За първи път тя беше лансирана преди повече от десет години от двойка американци – Скот и Джули Бросау, които създадоха фондацията „Слънчеви пътища”.
От тогава подобни инициативи бяха предприети в различни страни, включително в Берлин и предградията на Амстердам. До момента обаче експериментите бяха реализирани върху много малки участъци от пътя.


title: Евакуираха хората от Хитрино

maintext:
Операцията по евакуация на село Хитрино, където взрив на дерайлирала композиция с газ взе пет жертви, рани 29 души и нанесе щети на много сгради, приключи. Поне за 24 часа населеното място трябва да остане празно.
Полицейски екипи ще бъдат ангажирани с опазването на покъщнината на евакуираните хора.
Взривът в Хитрино: Седем загинали, 29 ранени (СНИМКИ и ВИДЕО)
Влаковата композиция, която дерайлира и избухна, се е състояла от общо 26 цистерни, три от които са превозвали пропан-бутан, 20 – с пропилен, а три са били празни
Голяма част от жителите на Хитрино ще отседнат при близки и приятели в Шумен.
Общината там е осигурила и свое общежитие, както и хижа, в които могат да бъдат настанен хората, чийто дом е пострадал.
< >
В Хитрино предстои да бъдат предприети действия по претоварване на опасните вещества и изнасянето им на сигурно разстояние. Операцията е високорискова и за целта се очаква да пристигне група специалисти от нефтена рафинерия.
Петър Москов: 29 са пострадалите, състоянието на част от тях е критично
Няма недостиг на кръв и кръвни продукти, увери министърът на здравеопазването в оставка
Започна и изтеглянето на 12 от дерайлиралите вагони.
Продължават действията на близо 200 пожарникари, спасители и полицаи, съобщиха от МВР. На терен работят 22 пожарни екипа от Шумен, Разград, Търговище, Варна, Русе и Велико Търново.
Към момента са потвърдени данните за петима загинали и 27 ранени.
МЗ: Първата линейка е била в Хитрино в 5:54 ч.
Първият пострадал е пристигнал в болницата в Шумен в 6:10 ч.
Вижте още във видеото:


description: Една покъртителна история от Югозапада

title: Болен мъж живее в пълна мизерия в Община Рила. Защо не получава помощ?

maintext:
Болен мъж живее в нечовешки условия, съдбата му е в ръцете на съседи, а седемте социални структури в община Рила не могат да помогнат.
Иван е роден с детска церебрална парализа и олигофрения. До преди шест месеца е ходил сам, но след падане в банята е прикован на легло.
„Живее буквално в мизерия, ако не са съседите, няма какво и да яде. Печка не гори… подгизнал дюшек, подгизнали завивки и чака смъртта“. Така описа живота на Иван неговата съседка Мария Ремичкова.
„Комшиите, кой каквото има – подаде. Дреха съм подавала, такива работа, храна… Мизерията е тотална“, разказа друга съседка – Ирина Иванова.
Комшиите на Иван са се обърнали за помощ към общинския съветник Николай Чифлигаров, който пък запознал кмета с проблема.
„Получихме много обещания, прокуратура трябвало да се занимава. Научихме целия път, който трябва да се измине по неволя, но нищо не се случваше“, каза Чифлигаров.
В община Рила има седем социални структури, но те не могат да се погрижат за Иван, като посочват за това неговото несъгласие да бъде включен в социална програма.
„Ако ви предложа на вас да ви настаня някъде в социални услуги и вие откажете, какво трябва да направя?“, пита кметът на Рила – Георги Кабзималски. – И за мен е ясно, че не може да се грижи, но ние не сме институцията, която може принудително да помогне на един човек. Можем да помогнем тогава, когато човекът иска. Той си е за настаняване, първо за лечение в психиатрично заведение, ако не се подобри – за принудително настаняване, но това може да го направи само една институция (...) Обърнали сме се към прокуратурата, имаше такова искане, има постановление, с което е отказано принудителното му въдворяване“.
Проблемът на Иван е поставен на последната за годината сесия на общинския съвет. Предложенията да му бъде отпусната парична помощ, да бъдат купени дърва или да бъде настанен веднага в социален дом обаче не са приети. Едни от тях били неизпълними, а други – неправилни, защото, оказа се, Иван живее в дома на своя роднина, която прибира пенсията му и твърди, че полага необходимите грижи.
Близките на Иван декларират, че парите се харчат специално за болния и винаги му се угажда.
Според източници на bTV обаче роднината и местен бизнесмен правят опит да получат имотите на мъжа – две къщи и две ниви, срещу това да го гледат, докато умре.
Специално създадена комисия за пореден път ще иска съгласието на Иван да получи по-добър живот. Ако отново откаже, следва второ писмо до прокуратурата. До тогава съществуването му ще продължи в студената стая и със съмнителната роднинска грижа.


description: То ще е в сила до приключване на неотложните аварийно-възстановителни работи в района

title: Удължиха бедственото положение в Хитрино

maintext:
Със заповед на областния управител на Шумен Донка Иванова се удължава срокът на бедственото положение на територията на село Хитрино. Това се прави с оглед на продължаващите неотложни аварийно-възстановителни работи в района на бедствието.
В изпълнение на решение на Националния щаб за защита при бедствия фирма „Булмаркет“ трябва да предприеме реални действия по транспортиране на дерайлиралите цистерни до кариера „Хитрино“ и да ги обезопаси незабавно чрез азотиране.
Кой ще обезщети хората от Хитрино?
Предвид огромния брой пострадали и огромните щети, сумите, които ще се получат, ще бъдат много малки, коментират застрахователи
В срок до 15 дни фирмата трябва да организира транспортирането на всички цистерни до площадка за съответното им третиране извън територията на област Шумен.
До района на бедствието ще се допускат членове на доброволните формирования при специален режим за участие в обезопасителната акция. Предприетите временни ограничения върху правата на гражданите остават в сила.
Бедственото положение ще е в сила до приключване на неотложните аварийно-възстановителни работи в района на Хитрино.
Хора от Хитрино блокираха главния път Шумен – Силистра
Причина за действията им е липсата на информация за замърсяването на селото, водата и почвата
Съгласно заповедта трябва да продължат дейностите по осигуряване на храна и напитки за членовете на участващите екипи на терен в района на бедствието; да продължи събирането на трайни храни, напитки и други продукти от първа необходимост, предоставени или дарени от граждани, търговски дружества, юридически лица с нестопанска цел и/или доброволни формирования в сградата на Областна администрация Шумен, ситуирания в с. Тимарево пункт за събиране на дарения и в Мултифункционалната зала в село Венец при спазване на изискванията на Закона за храните.


description: Още от днес всички деца могат да повозят заедно с добрия старец

title: Дядо Коледа се движи с трамвай из София

maintext:
И тази зима Дядо Коледа пристигна в София. Той обаче се движи не с шейна, а... с трамвай.
Всички деца, които искат да се повозят заедно с добрия белобрад старец, ще имат тази възможност още от днес. В коледния ретро трамвай те ще бъдат посрещнати от самите Дядо Коледа и Снежанка, които ще им разкажат приказки и ще им раздадат подаръци.
Най-скъпо и най-безумно за Коледа
Подаръци с най-различна цена пораждат един и същи въпрос – „Защо?!”
Билети за него няма, защото единствената му цел е да събуди коледния дух.
Трамваят ще се движи до края на седмицата от площад „Възраждане" до площад „Журналист" и обратно, като през следващите три дни децата ще имат възможност да повозят на него след детска градина и училище до 18 ч., а през останалите дни – до 16 ч.


description: В противен случай рискуваме да изпуснем възможността за добър ресор

title: Правителството "Борисов 2" ще трябва да излъчи еврокомисар, ако остане до 22 януари

maintext:
Правителството в оставка на Бойко Борисов ще трябва да излъчи нов еврокомисар, ако остане до 22 януари, когато встъпва в длъжност новият президент Румен Радев, поясни правосъдният министър Екатерина Захариева пред bTV.
Ако правителството не го направи, рискуваме да изпуснем възможността за добър ресор в Европейската комисия.
Днес тя се срещна с двама заместник-председатели на Европейската комисия по темата с предстоящия мониторингов доклад и председателството на България през 2018 г.


description: Според Андрей Бабиш в Европа няма място за мигранти

title: Чешки министър: Меркел е виновна за трагедията в Берлин

maintext:
Чешкият финансов министър Андрей Бабиш каза днес, че германската канцлерка Ангела Меркел носи отговорност за терористичната атака срещу коледния базар в Берлин и че мигрантите "нямат място" в Европа, предаде "Ройтерс".
Миграционната вълна, заляла континента, трябва да бъде спряна, каза Бабиш, цитиран от чешкия новинарски сайт parliamentnilisty.cz. Много лидери в Централна Европа са сред острите критици на начина, по който ЕС реагира на мигрантския и бежански поток. Te пряко обвиняват Меркел за нейната миграционна политика на отворени врати и сега Бабиш отново повдига този въпрос по повод на снощния терористичен акт, отбелязва световната агенция.
„Ислямска държава” пое отговорността за атентата в Берлин
Тази вечер беше освободен единственият задържан за терористичния акт 23-годишен пакистанец
"Именно тя пусна мигрантите да нахлуят в Германия и цяла Европа на неконтролируеми вълни, без документи, без следователно да знаем кои са те наистина", каза Бабиш. "Германия сега плаща висока цена за тази политика", добави той.
Според него най-доброто решение на миграционната криза в Европа е финансова помощ за страните от Северна Африка, откъдето бягат хората, както и спирането на 6-годишната война в Сирия. "Мигрантите трябва да се върнат по домовете си. За тях няма място в Европа", подчерта чешкият финансов министър.
Ангела Меркел: Трябва да приемем, че нападението в Берлин е терористична атака
„Днешният ден е изключително тежък за цяла Германия”, заяви още германският канцлер
Бабиш оглавява партията АНО, която е младши партньор в управляващата коалиция. Но неговата партия води в проучванията на общественото мнение преди парламентарните избори през октомври и е вероятно Бабиш да стане следващият премиер на Чехия.


description: В Шумен са освободени двама от пострадалите

title: Какво е състоянието на ранените след експлозията в Хитрино?

maintext:
Пострадалите от взрива в Хитрино са разпределени във Варна и Шумен. Във морския град се намира стрелочникът, който е бил на смяна в момента на дерайлирането и последвалия взрив. Той е с тежки изгаряния, но е стабилизиран. В реанимацията има още четирима ранени.
Продължава борбата на лекарите за подобряване на състоянието на двете жени, които бяха докарани с много тежки изгаряния. Те също са стабилизирани.
Пострадал от взрива: Не усетих кое ме удари, всичко хвърчеше - табуретки, маси, телевизори
Надявам се държавата да ми помогне да възстановя къщата си, каза Николай Цачев
В Шумен новините са по-добри. След първоначално приетите 29 души са били хоспитализирани 10. Днес са били освободени двама души.
Фейме Салиева е във втора хирургия в шуменската болница. След взрива е с много порезни рани, но състоянието й е стабилно. Тя споделя, че усетила първо взрива. Съпругът и дъщерята на Фейме също са в болницата, успели да пристигнат със семейния автомобил.
Повечето от пациентите в шуменската болница са в добри общо
Пораженията в Хитрино (ГАЛЕРИЯ)
Жителите на селото бяха евакуирани и настанени при близки и в кризисния център в Шумен
състояние и медицинските екипи полагат нужните за тях грижи. Трима обаче са с по-сериозни травми и са в реанимацията. „Млад мъж и една жена, които са инхалирали токсични газове, състоянието им е стабилно. Третият мъж е с взривна травма, с множество наранявания по тялото и дясната ръка”, описа състоянието им д-р Недко Тодоров, който е зам. директор на МБАЛ-Шумен.
На този етап лечебното заведение няма нужда от допълнителни медикаменти или кръв.


description: Той страдаше от тежко заболяване

title: Почина проф. Кръстьо Петков

maintext:
Тази нощ почина проф. Кръстьо Петков, съобщи БГНЕС, като се позова на негови близки.
Проф. Петков страдаше от тежко заболяване.
Той е икономист, преподавател в УНСС. Беше председател на Съюза на икономистите в България.


description: Понеделник беше обявен за почивен в последния възможен момент

title: Работите на 2 януари? Вижте дали трябва да ви платят повече

maintext:
2 януари официално ще е почивен ден. Решението беше обнародвано в последния възможен момент в Държавен вестник.
С промените в Кодекса на труда възниква и въпросът колко трябва да ни платят, ако сме на работа в почивния понеделник.
Това зависи от начина, по който ни се изчислява работното време – подневно или сумирано.
Предложение: Отработването в събота да отпадне
Ако празниците се падат събота и неделя, понеделникът след тях да е почивен ден – това предлагат проектопромени в Кодекса на труда, които социалното министерство готви
При подневното изчисление работата на 2 януари се смята за извънреден труд, който се заплаща с поне 75% увеличение.
Хората, които например са на ненормиран работен ден, задължително са и на подневно изчисление, т.е. за тях важи това правило.
При сумирано изчисляване на работното време, ако по график на човек му се пада да е на работа на 2 януари, за него това е обикновен работен ден и не му се полага надница с увеличение.
Ако обаче по график не е на работа и го извикат инцидентно, тогава това ще се смята за извънреден труд, който се заплаща с поне 50% увеличение.
Вижте още във видеото:


description: Методът Монтесори учи децата да уважават себе си и околните, да следва сърцето и талантите си

title: Как да възпитаме уверени деца?

maintext:
Как да възпитаме интелигентни, независими личности, способни да взимат решения и да следват сърцето и талантите си? Има различни методи за стимулиране на мисленето и развитието на личността на детето. Един от тях е методът Монтесори, кръстен е на италианката Мария Монтесори, която първа го прилага преди повече от 100 години.
У нас за първи път той се прилага в Националния учебен комплекс по култура в Горна баня. Днес по него работят и други детски градини и училища. Около 1000 деца у нас в момента са обучавани по този начин.
Ето как представя метода Барбара Айзъкс, академичен директор на училища и детски градини "Монтесори":
- Какви са главните принципи на метода Монтесори?
- Айзъкс: Да развием потенциала на всяко дете като му предлагаме възможности да стане независимо и да използва предимството на свободата на избора в класната стая. За това и всички игри са готови за децата и те могат да изберат това което искат да правят. Но свободата идва с отговорности. Децата трябва да върнат нещата обратно на местата им така че да са готови за другите, които искат да ги ползват.
- Къде е границата между това да не станем прекалено либерални към детето, но и да не ограничаваме свободата му?
- Айзъкс: Свободата не е безплатна, свободата е отговорност. От самото начало учим децата, че трябва да уважават себе си, средата около тях и другите деца.
- Наказанието като част от възпитанието изцяло ли се отхвърля от Монтесори метода?
- Айзъкс: Да. Защото ние вярваме, че детето се ражда добро и единствено средата влияе на развитието му. За това много важна роля има учителят, които ще им покаже правилното поведение чрез примера си. Ако учителите и родителите се отнасят с уважение и са любезни към детето, то ще копира това поведение.
- Нужно ли е родителите също да бъдат обучавани как да използват Монтесори методът?
- Айзъкс: Много е важно родителите да разберат принципа на методът и това как той работи. Те трябва да ги окуражават и вкъщи да бъдат независими, да правят сами избори, да ги изслушват. Защото ако децата са уважавани у дома те ще пренесат това уважение и в училище.
- Какво бихте казали, че е главното мото на методът Монтесори?
- Айзъкс: Те са две. Едното е "Помогни ми да го направя сам", а другото е "Ръцете са инструменти на умствената интелигентност”. Децата трябва да се научат чрез правене, не чрез слушане.
Учене чрез игра и чрез занимания с изкуство така най-кратко и може да се определи методът Монтесори.
Вижте във видеото как децата могат да бъдат обучавани чрез игра:


description: Над 100 ранени след преодоляването на 6-метрова ограда

title: Стотици мигранти щурмуваха испанска територия в Африка (СНИМКИ И ВИДЕО)

maintext:
Близо 400 мигранти щурмуваха границата между Мароко и испанския полуанклав Сеута в петък сутринта, съобщиха местните власти, цитирани от "Франс прес".
Мигрантите са си пробили път през два пропусквателни пункта в шестметровата ограда на полуанклава.
Кадри, публикувани в местни медии показват десетки мигранти, включително и мъже без ризи и обувки, да викат радостно „Испания“ при влизането си в Сеута.
По данни на Червения кръст около 103 души са били ранени, 25 от които са откарани в болница. Пострадали са и двама полицаи.
По данни на полицията близо 20% от групата от 400 човека не са били известни на властите преди днешния инцидент, заяви испанският министър на вътрешните работи Хуан Игнасио Зойдо.
Сеута и Мелиля са испански територии в Северна Африка и представляват единствената сухопътна граница на ЕС с Африканските държави.
Те са и сред най-предпочитаните места за влизане в съюза като мигрантите или прескачат оградите около тях, или плуват покрай бреговете им.
През 2014 г. 15 мигранти се удавиха при опит да стигнат до Сеута по вода. По това време хуманитарни организации и мигранти заявиха, че испанската полиция използва гумени куршуми и сълзотворен газ, за да спре притока на хора, идващи по вода.


description: Имен ден днес имат Сава, Савка, Владислав, Владислава, Слав, Слави, Славка, Славчо

title: Почитаме св. Сава

maintext:
На 5 декември българската православна църква чества празника на св. Сава.
Обредните практики на празника са сходни като тези за св. Варвара. „Варвара вари, Сава пече, Никола иде с голямата лъжица и гости гощава”, казва народната поговорка.
На Савинден се подготвя Никулденската трапеза, а на някои места приготвят в чест на мъртвите варено жито и го раздават на гробищата за помен.
На този ден имен ден празнуват Сава, Савка, Владислав, Владислава, Слав, Слави, Славка, Славчо.


description: Техните празнични прояви, клубове, пазари, театри, кина, молове и дори болници са идеална мишена за вас, се казва в призива

title: Джихадисти призоваха за нови атентати в Европа по празниците

maintext:
Групировка, подкрепяща „Ислямска държава“, призова поддръжници на джихадистката организация да извършват нападения срещу мишени в Европа по време на новогодишните празници и прикани мюсюлманите да стоят далеч от християнските празнични прояви, предаде Ройтерс.
Призивите бяха отправени, след като европейските власти затегнаха сигурността заради атентата на коледен базар в Берлин, отговорност за което пое групировката „Ислямска държава“.
Посланието, придружено със снимки на бойци с огнестрелно оръжие и ножове, изображения на Дядо Коледа, елен и елха, е публикувано в интернет от „Нашир мидия фаундейшън“, която подкрепя ИД, съобщи американският център за наблюдение на ислямистки сайтове SITE.
„Техните празнични прояви, клубове, пазари, театри, кина, молове и дори болници са идеална мишена за вас“, се казва в онлайн обръщението към ислямистките екстремисти в Европа.
В него се казва още, че ИД ще замени фойерверките с пояси с експлозиви и взривни устройства.


description: Лесно – ако имате възможност, предпочетете живата риба. Ако не, вижте няколко съвета

title: „Чети етикета”: Как да изберем прясна риба за Никулден

maintext:
Когато избирате риба за Никулден, трябва да бъдете много внимателни. Сред най-честите измами на търговците е да предлагат замразена риба като прясна.
За да сте сигурни, че шаранът ще е пресен – най-добре е да изберете жив.
Ако не може да направите това, ето няколко полезни съвети за разпознаване на прясната риба.
„Когато се вземе рибата, тя трябва да се огледа. Кожната повърхност трябва да е бляскава, а слузта – прозрачна. Не трябва да има помътнявания или смяна на цвета. Очите на шарана са изпъкнали, бляскави, отново без потъмняване. Хрилете са чисти, розово-червени, без слуз”, обяснява д-р Златина Димова от агенцията по безопасността на храните във Варна.
През тази година има голям шанс да намерите и прясна черноморска риба, тъй като рибарите се радват на необичайно добър сезон. Пресният чернокоп струва около 5 лв. за килограм, установи проверката ни на рибната борса във Варна.
Традиционният за Никулден шаран е с цена 6 лв за килограм. По-евтина е таранката, която струва 3 лв. за килограм. Сега е сезонът на кефала, неговата цена е около 4-5 лв.
От улични и нерегламентирани търговци можете да си купите и по-евтина риба, но рискувате празникът ви да завърши в болницата.
„Не купувайте такава риба. Не знаете откъде е, не знаете с какви качества е, не знаете с какви показатели е”, призовава д-р Димова.
Вижте още във видеото:
Вижте още за Никулден и традиционния шаран в днешния епизод на „Чети етикета”


description: Не се решавали проблемите на магистратите, мачкали ги с непрестанни проверки

title: Софийският районен съд се вдига на протест срещу ВСС

maintext:
Съдии и служители от Софийския районен съд ще проведат митинг пред сградата на Висшия съдебен съвет на 9 декември от 11 до 13 часа, съобщиха от СРС на официалната си страница във „Фейсбук”.
За времето на митинга работата на СРС ще се осъществява в намален състав на администрацията.
Това е един от редките случаи, в които съдиите открито излизат на протест срещу проблемите в системата. Последните подобни събития бяха преди година, около провала на съдебната реформа в първоначалния й вид.
Причините за недоволството на магистратите са две – „неравнопоставеното положение, в което са поставени свръхнатоварените служители на СРС в сравнение с други съдебни органи” и непрестанните проверки, на които съдът е подлаган.
Те, според ръководството на районния съд „не стават основа за анализ и конструктивни решения, а се превръщат в инструмент за накърняване на независимостта на съда”. Целта била да се покаже, че „трябва да мълчим и да не надигаме глава”, като в натиска участвала и прокуратурата, макар районните прокурори в София да имат същите проблеми като колегите си съдии.


description: Задържани са директорът и двама служители на авиокомпанията, чийто самолет се разби. При инцидента загинаха 71 души

title: Арести в Боливия заради разбилия се в Колумбия самолет

maintext:
Властите в Боливия арестуваха директора и двама служители на авиокомпания „Ламиа“ (LaMia), чийто самолет се разби миналата седмица с по-голямата част от бразилския футболен отбор „Шапекоензе“ на борда, съобщи прокурор, цитиран от ДПА.
Липса на гориво може да е в основата на самолетната катастрофа в Колумбия
Аудиозапис от центъра за контрол на полетите разкрива, че пилотът е поискал инструкции за извънредно кацане заради липсата на гориво и електрически проблеми
Прокурорът Иван Кинтаниля каза пред журналисти, че генералният директор на „Ламиа“ Густаво Варгас и двамата служители са заподозрени в престъпна небрежност, заради която са загинали 71 души при катастрофата.
Кинтаниля каза, че се разследват както самият инцидент, така и авиокомпанията, включително нейната структура, лиценз и операции.
Пилотът на разбилия се самолет в Колумбия е можел да зареди с гориво, но не го е направил
Това заяви изпълнителният директор на чартърната компания „Ламия”, чиято собственост е самолетът


description: Агитирал в полза на ДАЕШ в софийската джамия

title: Джихадистите не приели Иван Захариев

maintext:
21-годишният Иван Захариев, който има българско и австралийско гражданство, ще се изправи пред съда по обвинения за подготовка на терористичен акт, убийство и телесна повреда, съобщиха от прокуратурата.
Младият мъж беше задържан на 20 септември т.г. при спецакция на ДАНС, ГДБОП и СДВР под ръководството и надзора на Специализирана прокуратура.
Според обвинителния акт, през 2013 г. Захариев пътувал от Сидни до Сирия с желанието да се включи в терористична групировка. Оказал се в база на Свободната сирийска армия, където започнали да го обучават да борави с автомат „Калашников”. Не бил приет от нито една бунтовническа организация, тъй като нямал нужната бойна подготовка.
Обвиненият в тероризъм Иван Захариев остава в ареста
Съдебно-психиатричната експретиза установи, че той няма проблеми и напълно осъзнава действията си
По-късно заминал за Мароко, откъдето през пролетта на 2016 г. пристигнал в България - проучил, че тук е доста по-евтино обучението в стрелба. В два различни комплекса се учил да борави с пистолет и с автомат. Настоявал да стреля по мишените отблизо, поискал и 5 неизстреляни патрона.
Пред чужд гражданин, с когото се запознал в софийската джамия „Баня Баши“, Захариев говорил за ДАЕШ, както и че трябва да се ходи в Сирия и да се бият с другите. Заявил, че обича ДАЕШ и познава лице от Турция, което организира заминаването за членство в организацията. Обвиненият в тероризъм Иван Захариев имал психическо заболяване Приел исляма през 2013 г., после се отказал от него
На компютъра му са открити материали в прослава на джихадистката групировка, като освен това е установено, че от машината са посещавани радикални сайтове и са водени разговори с ислямски бойци. Иван Захариев е разполагал и с литература, която може допълнително да спомогне за радикализирането му.
Бащата на обвиняемия твърди, че младият мъж е с психично заболяване и даже получава инвалидна пенсия в родината си.


description: Той се оправда, че подчинените му запазили минута мълчание и пускали есемеси

title: Горски шефове останаха без работа заради купон в деня на траур

maintext:
Директорът на Регионалната дирекция по горите в Шумен Емил Гелов, чиито служители бяха заснети от bTV да се веселят след семинар в деня на траур, ще бъде освободен от поста си. Това обяви земеделският министър в оставка Десислава Танева.
Освен него, още петима началници си тръгват от системата.
Тя изрази „личното си човешко възмущение” от видяното и отбеляза, че е въпрос първо на лично усещане и морал човек да прецени как да действа в тежкия момент, който страната преживява. От думите й стана ясно, че тя е обсъдила случилото се и с премиера Бойко Борисов.
Земеделският министър заяви, че няма възможност да следи мероприятията на всичките си служители, макар по-рано в предаването колегата й в кабинета Божидар Лукарски да разказа, че е наредил на свои подчинени да празнуват по-обрано предстоящите празници в Банско.
Танева заяви още, че и другите отговорни лица, които са допуснали празничния край на семинара, ще се разделят с постовете си.
Минути по-рано Гелов посочи, че организатори на събитието са били от РДГ-Варна, а е имало служители и от други дирекции.
Скандален семинар на държавни служители в деня на траур (ВИДЕО)
Служители на няколко регионални дирекции по горите, представители на природни паркове и Общинското предприятие „Туризъм публични прояви и атракции” на Шумен са присъствали на семинар-обучение на тема туризъм, завършил с вечеря
„Можеше да мине и при по-тиха форма”, призна той, но подчерта, че не става дума за тържество, защото хората си стояли по масите и вечеряли.
„Вечерята започна с минута мълчание за жертвите на инцидента, след което всички служители изпратиха есемес в подкрепа на пострадалите”, разказа Гелов.
По-късно от правителствената пресслужба обявиха, че по решение на премиера Бойко Борисов ще бъдат освободени от длъжност всички служебни лица, участвали във вземането на решение за провеждането на семинара в Несебър.
От МЗХ обявиха имената на освободените:
- зам.- директорът на Регионална дирекция по горите – Варна инж. Иван Стоянов
- директорът на Лесозащитна станция – Варна инж. Мария Кирилова
- директорът на Регионална дирекция по горите – Шумен инж. Емил Гелов
- директорите на природните паркове: „Шуменско плато“, „Златни пясъци“, „Странджа“ - инж. Сашо Кунев, инж. Юлия Тумбаркова и инж. Димо Димов


description: Предвид огромния брой пострадали и огромните щети, сумите, които ще се получат, ще бъдат много малки, коментират застрахователи

title: Кой ще обезщети хората от Хитрино?

maintext:
Ще получат ли жителите на Хитрино обезщетение за нанесените загуби, какво ще е то и как да потърсят правата си?
Всички, които имат сключени частни застраховки, могат незабавно да предявят претенциите си.
Така например собствениците със сключено „Каско“ могат да получат пари за изгорелите си автомобили.
Много по-вероятно е обаче хората да нямат такива застраховки. В този случай потърпевшите трябва да изчакат следствието да посочи виновника.
Ако се докаже грешка на машиниста, респективно на фирмата превозвач, те могат да търсят обезщетения по линия на застраховката „Гражданска отговорност“ на „Булмаркет“.
Докато не приключи разследването обаче подробности за застраховката, най-вече в какъв размер ще покрие щетите, не се съобщават.
Експерти предупреждават, че тя може да се окаже с по-малко покритие, отколкото например задължителната гражданска отговорност за лека кола.
Минималната сумата, която задължителната гражданска отговорност за превозвачи трябва да покрие при инцидент, е 500 хил. лева. Изискването е въведено с промени в застрахователния кодекс от 1 януари 2016 г., обясниха от Комисията за финансов надзор.
Според източници на bTV застраховката на „Булмаркет“ е сключена месец по-рано, т.е. когато още не е имало минимум.
„Застраховките „Oбща отговорност“ се сключваха традиционно на много по-ниски суми преди промените в кодекса“, каза Светла Несторова от Асоциацията на българските застрахователи.
Така застраховката на превозвач на опасни товари може да се окаже с много по-малко покритие, отколкото обикновената гражданска на любител шофьор. Задължителната застраховка за шофьорите покрива щети до 12 млн. лева.
„За съжаление няма предвидени такива високи нива за влаковите композиции. Така че ако застраховката не е достатъчна, ще носи отговорност собственикът на цистерните“, коментира Владимир Тодоров от Асоциацията на пострадалите при катастрофи.
„Предвид огромния брой пострадали и огромните щети, сумите, които ще се получат, ще бъдат много малки, защото всички пострадали участват пропорционално в разпределянето на застраховката“, коментира Светла Несторова.
От Асоциацията на пострадалите при катастрофи съветват потърпевшите да се консултират с квалифициран юрист, когато предявяват претенциите си. Безплатна консултация могат да получат и при тях.
Много съществено е кой ще се окаже отговорен за катастрофата, защото това ще определи към кого ще буъдат предявени претенциите. Дали това ще е фирмата, собственикът на релсовия път или някой друг.


description: Понякога поврътливостта на ПФ истински ме учудва, каза депутатът

title: Димитър Делчев: Прокорупционното мнозинство лиши бюджета от $19 млрд.

maintext:
От 20 години България губи по 19 млрд. долара на година от корупция. Колегите от прокорупционното мнозинство, които разпънаха чадър над корупцията, лишиха българския бюджет и общество от тези 19 млрд. Това каза депутатът от Реформаторския блок Димитър Делчев в предаването „Лице в лице“ по bTV, след като законът за борба с корупцията, изготвен от екипа на вицепремиера в оставка Меглена Кунева, не влезе в дневния ред на парламентарната правната комисия.
Законпроектът падна с 9 на 8 гласа, благодарение на представителите на Патриотичния фронт (ПФ), БСП, ДПС и „Народен съюз“.
ДБГ: Ако антикорупционният закон не влезе в НС, няма смисъл да се прави кабинет
Цветан Цветанов от ГЕРБ пък изчисли, че вероятността за правителство с мандата на РБ е 20:80
Понякога поврътливостта на ПФ истински ме учудва, каза Делчев. Миналата седмица имахме консултации с тях, казаха, че ще подкрепят антикорупционния закон. За нас е изненадващо как една седмица по-късно мнението е „не“. Кое накара г-н Валери Симеонов (един от съпредседателите на ПФ, бел.ред.) да си промени мнението?, попита Делчев.
Той добави, че патриотите са посочили като аргумент липсата на време. Как има време за закона за бюджета, а за антикорупционния няма, при положение, че ако няма закон за бюджета, действа миналогодишния?, попита още той.
За аргумента на БСП, че няма политически консенсус Делчев посочи, че текстът вече е бил одобрен на първо четене.
У нас има над 40 органа за борба с корупцията и никой не действа. Този кабинет и този парламент имаха основен приоритет – борбата с корупцията, и от две години се опитваме да я започнем тази борба, добави гостът.


description: Ердогановците и путиновците смятат, че с желязна ръка ще съхранят старото, каза още той

title: Асен Агов: Тази година беше годината на катарзиса

maintext:
Тази година беше годината на катарзиса, годината на голямата тъга по миналото, годината на илюзията, че то може да се върне. Това каза в предаването „Лице в лице” Асен Агов.
По думите му сме на ръба да се простим с всички структури, които сякаш вкочаняваха живота ни.
Днес всеки е свързан с всеки, във „Фейсбук” всички са журналисти, защото съобщават нещо и го правят безплатно. С електрическите автомобили ще изчезнат автомонтьорите - ще изчезнат още професии, туроператорите например, защото всички правим онлайн нашата сделка, коментира Агов.
Той допълни, че пазарът се е демократизирал много и е стигнал до всеки.
„Тези хора, които не могат да се справят с тази дигитална атмосфера, те са ердогановците и путиновците на днешния свят. Те са хората, които смятат, че с желязна ръка, отричайки човешки права и свобода, ще съхранят старото.
"Остатъчните империи като Русия и Турция са на път да бъдат провалени от тези носталгици, които се явяват техните лидери – носталгиците по Съветския съюз, носталгиците по силовата политика. Вижте какво стана с Турция. Днес е обявено примирие, Турция на практика капитулира пред бруталната сила на Асад".
Путин е силен, защото вкара много оръжие, въоръжени сили, подкрепя един режим, който е безскрупулен и жесток, каза още Асен Агов и допълни, че не вижда как това примире ще доведе до решаване на сирийския въпрос.
Днес става дума за два свята – един свят, който влиза в сблъсък с друг нов свят и той не е свързан с политически проекти. Новият свят обрича стария на изчезване и е предизвикан от частната инициатива, от технологиите и глобализацията, заяви Николай Камов и допълни:
"Тези три мегафактора правят нашия свят различен – това се чувства преди всичко от младите хора, които ползват мигновено достиженията му".
В коментар на избора на Доналд Тръмп Камов каза, че за разлика от Контитентална Европа и Великобритания, САЩ имат значително по-откроени социални неравенства и това е почвата, върху която популизмът построи своите тези.
По думите му и Брекзитът и изборът на Тръмп изразяват много силно изразено желание за промяна в посока на затваряне с илюзията, че това ще реши проблемите по-добре. Мигрантската криза в Европа води до същите феномени.
Според Камов Европа трябва да намери отговор. Тя има изключително слабо лидерство. Трябва да се родят лидерите, не популистите, които излизат на гребена на вълната.
В коментар на победата на ген. Румен Радев, Николай Камов каза, че всяко управление натрупва недоволства и то беше изразено по един много убедителен начин:
„Лош кандидат на основната, управляващата, партия, няма как да се пребориш по такъв начин и същия този изход, който не и изхода всъщност същия този изход, който не е изхода всъщност. Освен политическите класи, и обществата могат да деградират и мисля, че това е случаят не само у нас в България, но и на много други места- Самите общества губят своята способност да произвеждат изгодни за тях модели”.
Илюзия е, че генералът ще дойде и ще оправи нещата, допълни Камов.
Във връзка с лансираните страхове, че с избора на Радев външнополитическият курс на страната ще се промени, Асен Агов каза, че в интервюто на Радев за „Файненшъл таймс” се дава ясна посока на България и това успокоява нещата, но все още трябва да се види кои ще бъдат министърът на външните работи и министърът на отбраната в служебното правителство и в правителството след изборите.
Генерал Радев спечели срещу друг генерал, който дойде със същото настроение – Бойко Борисов, допълни Агов.
Не загуби Цачева, загуби Борисов, заради непремисления ход да си заложи оставката срещу, резултата от изборите и това катализира вот, който иначе нямаше да отиде за Радев, каза още Агов.
Какво още казаха гостите в предаването, вижте във видеото:


description: Кучета се изоставят по най-невероятни нелепи причини – защото нямат хигиенни навици, лаят, порастват големи или не са достатъчно породисти. „Фермата“ на „Енимъл рескю София“ се издържа само от дарения

title: Най-големият кучешки приют на НПО у нас има нужда от помощ

maintext:
Най-големият кучешки приют на неправителствена организация у нас има нужда от помощ. „Фермата“ на „Енимъл рескю София“ (ARSofia.com) е препълнена с кучета, а парите за храна и отопление не стигат.
В момента в приюта има над 220 кучета – малки и големи, породисти или не, бивши домашни любимци и улични. За храната им месечно са нужни около 4000 лева, за отопление – минимум 3000 лв., а за обезпаразитяването на животните – 400 лв.
„Това място не получава стотинка от държавата и всичко, което има, е от дарения. Доброволците помагат, надяваме се, че в скоро време отново ще можем да пращаме кучета в чужбина, така че да имаме повече осиновявания. Иначе каним всеки, който иска, да дойде да осинови своето куче от нас“, каза Стела Райчева от организацията.
За шест и половина години, откакто работи, „Енимъл рескю София“ е намерила нов дом на близо 5000 кучета. По-голямата част са в чужбина.
Съотношението осиновени-изоставени обаче е 1 към 20.
Кучетата се изоставят по най-невероятни нелепи причини.
„Наскоро имахме тримесечен пинчер. Беше при нас, защото пишкал и акал, каква изненада, да! Второ лаело вкъщи, третото вече не ражда, четвъртото станало прекалено голямо, петото май се оказало не е достатъчно породисто“, разказва ветеринарният лекар д-р Полина Илиева.
Нерядко се изоставят кучета и когато се разболеят, макар болестите им да са лечими.
Ако искате да помогнете на приюта на „Енимъл рескю София“, можете, в който звезди са кучетата.
Повече информация за „Фермата“ и как можете да помогнете ще откриете на сайта на „Енимъл рескю София“ – ARSofia.com, или във „Фейсбук“.


description: Андрей Карлов беше тежко прострелян от 22-годишен турчин, докато говореше на откриването на изложба

title: Атентатор уби руския посланик в Турция (ОБНОВЕНА)

maintext:
Руския посланик в Турция Андрей Карлов беше убит при въоръжено нападение, докато изнасяше реч на фотографска изложба в Анкара.
Нападението беше извършено в елитна галерия в турската столица. Дипломатът беше тежко прострелян и впоследствие издъхна от раните си.
Според местни медии при атаката са били ранени и още няколко души.
На една от първите снимки от инцидента, публикувана от в. „Хюриет”, се вижда мястото на стрелбата – картинна галерия; мъж в костюм, който държи пистолет; както и четирима души, един от които е посланикът, да лежат на пода.
Ankara'da Rus büyükelçinin vurulmasının ardından sanat merkezinde operasyon sürüyor, 15-20 el silah sesi duyulduhttps://t.co/UU8dZVz6N8 pic.twitter.com/aQYmHaDfA4 — Hurriyet.com.tr (@Hurriyet) December 19, 2016
Според очевидци посланикът говорил на откриването на фотографска изложба, когато в залата влязъл въоръжен мъж и стрелял, изстрелял е поне 10 куршума.
Посетителите на изложбата са пропускани без проверка, твърдят турски журналисти.
От руското посолство съобщиха, че нападението е извършено от ислямски терорист. Русия го определи като терористичен акт.
Очевидци също твърдят, че стрелецът е скандирал ислямистки лозунги. По-късно той беше убит от командоси.
Нападателят е служител на турската полиция. Казва се Мевлют Мерт Алтънташ и е на 22 години. Първоначално турските медии съобщиха, че той е бивш полицай, но после излезе информация, че е бил действащ служител на реда.
Твърди се, той е тясно свързан с обявената за терористична организация ФЕТО на ислямския проповедник Фетхуллах Гюлен.
Turkish media: #Russian ambassador killed after gun attack in capital #Ankara pic.twitter.com/Wt3E40M6H3 — Press TV Breaking (@BREAKING_PTV) December 19, 2016
Снимки и видеоклипове на действията на нападателя вече се разпространяват в социалните мрежи.
#rus#büyükelçilik#rusbüyükeliçisinesaldırı#ankara#türkiye#saldırı#halep#suriye#putin#andreykorlov#sondakika#rusya#silahlısaldırı#korlov#rusia A video posted by Evrim Aydın (@_evrim_aydin_) on Dec 19, 2016 at 8:50am PST
Миналата седмица пред руското консулство в Истанбул имаше демонстрации заради руското военно участие в Сирия. В резултат бяха засилени мерките за сигурност на руското посолство в Анкара и консулството в Истанбул.
„Получаваме вече съболезнования във връзка с убийството на нашия посланик. Едно от първите пристигна от ЕС в лицето на Федерика Могерини, която изрази от името на държавите-членки, съчувствие и категорично не приемане на случилото. Нейната реакция бе придружена с думи на осъждане“, каза говорителката на руското Министерство на външните работи Мария Захарова.
Нападението срещу руския посланик в Анкара е опит да се разрушат руско-турските отношения. Това заяви кметът на Анкара Мелих Гьокчек. Той обвини за случилото се терористичната организация ФЕТО на проповедника от Пенсилвания Фетхуллах Гюлен.
Самият Фетхуллах Гюлен също осъди убийството на руския посланик в Турция, съобщи Ройтерс.


description: Лиляна Павлова размаха пръст на екоорганизациите, които са против този вариант

title: Гражданите искали само половин "Струма" извън Кресненското дефиле

maintext:
Най-предпочитан и от гражданите, и от администрацията, и от експертите е вариантът за доизграждане на АМ "Струма" в участъка през Кресненското дефиле, който предвижда строителство на ново трасе с двулентов път източно от дефилето през Стара Кресна до Симитли и използване на съществуващия сега път в другата посока от Благоевград към Кулата. Това заяви в Благоевград строителният министър в оставка Лиляна Павлова.
Сегашният двулентов път от Симитли до Кресна е един от най-смъртоносните участъци в страната. Той ще бъде ремонтиран и ще стане еднопосочен.
Новото трасе в обратната посока ще е с тунели и виадукти на до 300 м височина заради релефа на терена. То е част от четири варианта, които са били обект на допитване.
„Вариантът за цялостното изнасяне на ЛОТ 3.2 на автомагистрала „Струма“ на изток би бил много, та дори и двойно по-скъп от варианта за разделено преминаване”, подчерта тя. Именно за изнасяне на аутобана извън дефилето настояват екоактивисти, които твърдят, че магистралата ще застраши дивите животни в региона. Боян Петров: Кресненското дефиле е смъртоносна точка и хората са част от черната статистика Преминавал съм дефилето над 120 пъти, познавам го отлично и никога не съм си помислял, че можем да попаднем с Андрей Ковачев в тази статистика
„Това ще удвои финансирането, което далеч ще надмине възможностите и наличния разполагаем ресурс. Не съм сигурна също дали от екологична гледна точка този вариант е приемлив, защото данните показват, че така или иначе Кресненското дефиле не е само съществуващия път, който имаме долу, но и във високото има защитени местообитания, защитени видове”, коментира Павлова.
Строителството на АМ „Струма” до Кулата може да започне напролет
В посока границата ще бъде по старото трасе, а към София ще се изгражда изцяло ново трасе
По думите й при направеното проучване сред 500 души в региона и 1000 в национален мащаб не е установено притеснение у гражданите от евентуални екологични проблеми, което показвало, че хората преди всичко се притесняват за човешкия живот.
„За мен е удовлетворяващо, че ние имаме, до голяма степен, консенсус, с изключение на 1-2 екологични организации“, коментира регионалният министър в оставка, като изрази надежда, че екоактивистите няма да успеят да спрат проекта, въпреки всекидневните жалби, които подавали в ЕС срещу изграждането на участъка.
Павлова призова доизграждането на АМ „Струма” „да бъде национална, аполитична кауза, която през 2017 година има всички предпоставки да започне проектна своята реализация”, защото иначе има риск проектът да остане без европейско финансиране.
За да бъдат доволни еколозите, вече са поставени преградни съоръжения в участъка, които пречат на гущери и костенурки да излизат на пътя.


description: Той и водещият на „120 минути” Светослав Иванов попяха в студиото на предаването

title: Васил Петров и музиката, която лекува

maintext:
„Този период на изпитания е моментът човек да прояви своята любов към ближните. Става дума не за нашите близки, а за нашите ближни”, призова в предаването „120 минути” известният изпълнител Васил Петров.
„Светът е пълен с агресия… А за изпитанията, които ни се поднасят, трябва да се запитаме защо ни се сервират, не сме ли ние причината за тях”, добави той.
Но музиката лекува – тя е най-поетично и непосредственото изкуство, смята Петров.
Преди Коледа Петров тръгва на турне из страната. Ще посети Варна, Русе, Кюстендил, а на самата Коледа ще е в Пловдив.
В студиото на „120 минути” той и водещият Светослав Петров изпълниха една от най-известните коледни песни в западната култура, „Бяла Коледа” на Ървинг Бърлин.
Тази песен всъщност има много интересна история, той като Ървинг е роден в Русия и като малък е емигрирал с родителите си в САШ.
Историята, картините, които песента рисува, обаче са от… зимен Сибир.
Вижте още във видеото:


description: Освен тях производителите са длъжни да посочват и количествата на въглехидрати, мазнини, протеини, захар и сол

title: Върху пакетираните храни вече трябва да пише калориите на продукта

maintext:
Върху етикетите на всички пакетирани храни вече трябва има информация за калориите на продукта. Задължението е наложено от Европейския съюз, а целта му е да подпомогне здравословния начин на живот и да гарантира правото на избор.
Освен калориите производителите са длъжни да посочват и количествата на въглехидрати, мазнини, протеини, захар и сол.
Миналата година Европейският съюз въведе и изисквания за минималния размер на шрифта върху етикета.
"Чети етикета": В кои храни у нас най-често се откриват ГМО съставки?
Тестват се пуканки, кренвирши, малотрайни колбаси, майонеза
Един от големите производители на захарни изделия във Велико Търново вече отпечатва новите етикети за всички 120 вида сладкиши, които предлага. Честите промени в изискванията към продуктите обаче го товарят с излишни разходи, а създаването на нова опаковка отнема около 45 дни.
От Българската агенция за безопасност на храните съобщиха, че не планират насочени проверки до края на годината.
Храните, произведени преди влизането на решението в сила, може да се продават до изчерпване на количествата.
Вижте повече във видеото:


title: Над 1,4 млрд. лв. са изпратили българите в чужбина на роднините си у нас през 2016 г.

maintext:
Над 1 милиард и 400 милиона лева са изпратили българите зад граница на близки и роднини у нас през тази година. Това показват данните на Българската народна банка. Сумата е по-голяма отколкото миналата година.
Със сигурност преди идващите празници парите от чужбина помагат на част от домакинствата да ги посрещнат с по-богата трапеза и повече подаръци.
Най-много средства идват от българите в САЩ, Испания и Гърция.
Близо 325 милиона лева са изпратили българите от Съединените щати.
Според икономистите и през следващата година броят на българите, които отиват на работа зад граница ще расте, заради ниските доходи у нас:
„В много европейски страни през тази година безработицата падна до рекордно ниско ниво, което ще помогне и на българите там да си намерят по-лесно работа... Най-вероятно това ще доведе и до повече трансфери към страната ни през следващата година”, коментира икономистът Явор Алексиев.
Прогнозите са, че около 60-70 милиона лева от парите, които идват от работещите зад граница, ще бъдат похарчени за празниците и ще стимулират потреблението. А това на практика означава и повече приходи от ДДС в държавната хазна.


description: По думите му влакът не се е движел с висока скорост. Той допусна, че може да е имало препятствие на пътя, но посочи, че няма как да бъде сигурен, тъй като не е имал видимост

title: Машинистът на втория локомотив: В шок съм, не знам какво се случи

maintext:
В шок съм. Не мога да го преживея. Това каза пред bTV Владимир Петров – машинистът на втория локомотив на композицията от цистерни, част от която дерайлира и се взриви на гара Хитрино. По последни данни при инцидента са загинали осем души.
Петров каза, че влакът не се е движел с висока скорост и допусна, че може да е имало препятствие на пътя, но посочи, че няма как да бъде сигурен, тъй като не е имал видимост.
Хитрино: Ден след трагедията
В селото беше обявено бедствено положение
„Знаем ли какви са предпоставките? Препятствие по пътя... не съм в предната машина, че да давам отговор какво е имало“, каза той. Петров обясни, че като втори машинист следи всички сигнали, но няма пряка видимост на пътя.
На въпрос дали са се движели с висока скорост, той отговори: „Няма такова нещо, движехме се нормално“.
Обявиха бедствено положение в Хитрино
МВР към жителите на селото: По никакъв начин не опитвайте да навлизате в ограничителния периметър!
Петров добави, че за да избухне цистерна с газ „не е нужна искра или огън, а се получава под налягане“.
И тримата машинисти на злополучната композиция са от Русе. Срещу тях няма повдигнати обвинения и не им е наложена мярка за неотклонение.
Кампания на БЧК с подкрепата bTV набира средства за пострадалите в Хитрино
С тях хората от пострадалото село ще бъдат подпомогнати да възстановят къщите си
Разследването на трагедията продължава, водят се разпити, но информацията е оскъдна и ограничена.


description: Изтеглянето започна вчера съгласно примирие, постигнато с посредничеството на Турция и Русия

title: Евакуираха близо 8000 цивилни от Алепо с шести пореден конвой

maintext:
Близо 8000 цивилни са евакуирани от сирийския град Алепо с шести поред конвой, който в момента пътува към безопасно място, съобщи Ройтерс.
Министърът на външните работи на Турция Мевлют Чавушоглу съобщи в "Туитър", че над 7000 цивилни са били евакуирани с първите пет конвоя.
Евакуацията от последния бастион на бунтовниците в Алепо започна вчера съгласно примирие, постигнато с посредничеството на Турция и Русия, което ще сложи край на продължилите години сражения в града.
Това е и важна победа за сирийския президент Башар ал Асад, отбелязва Ройтерс.


description: Мъжът е бил затиснат от вагонетка и е починал на път към болницата

title: Миньор загина след инцидент в мина „Бобов дол”

maintext:
51-годишен миньор загина в „Бобов дол“, след като е бил затиснат от електровоз.
Стефан Митев е изваден от мината в тежко състояние и е бил транспортиран към болницата в Дупница, но не е оцелял.
Производственият инцидент е станал малко преди края на нощната смяна, около 6 ч. тази сутрин.
„Трудова злополука, но каква е причината за тази трудова злополука ще се произнесат контролните органи. Рудничен електровоз го е затиснал, камвитърната камера, поне което имам като първоначална информация. Пострадалият е бил жив при пристигане на екипа на минно-спасителна служба, обслужваща дружеството, но при транспорта е починал“, посочи Харалампи Захариев, директор на „Открит въгледобив – Бобов дол“.
Според Иваничка Захова от спешния център миньорът е починал на място. По думите ѝ той е бил притиснат, когато вагонетката е тръгнала назад. Той е имал смачкан гръден кош и може би ребро се е забило в сърцето и белия дроб.
На местопроизшествието се извършват процесуално-следствени действия.
В мината влязоха полиция и следователи. Новият директор обясни, че миньорът е с 10-годишен стаж и имал застраховка.
Стефан е от село Джерман. Родителите му губят втори син, след като брат му починал при токов удар преди години.
Трагичните инциденти в Бобов дол през годините са десетки. През 2009 г., отново по Коледа, загина миньор. Най-трагична е 1997 г., когато в различни рудници загинаха общо 27 души. Последният инцидент е от 2011 г. – тогава въглища затрупаха млад миньор.


description: Споразумението за прекратяване на огъня в Сирия трябва да влезе в сила от полунощ

title: Башар Асад изяви готовност да спазва примирието с бунтовниците

maintext:
Сирийският президент Башар Асад заяви в телефонен разговор с руския си колега Владимир Путин, че е готов да спазва споразумението за спиране на огъня в Сирия, съобщи Кремъл, цитиран от Ройтерс.
Двамата споделят мнението, че започването на мирни преговори в Казахстан ще бъде важна стъпка към окончателно решаване на кризата, допълни пресслужбата на руския държавен глава.
Сирийският външен министър Уалид Муалем изрази преди това мнението, че има реален шанс конфликтът да бъде уреден с политически средства.
"Всичко подлежи на обсъждане, с изключение на националния суверенитет и правото на народа да избира своите лидери", каза той в интервю за сирийската държавна телевизия.
Путин обяви по-рано днес, че в полунощ ще влезе в сила примирие между сирийските опозиционни групировки и правителството.
Говорител на една от най-големите сирийски бунтовнически групировки - Ахрар аш Шам, обаче заяви, че тя има резерви към споразумението за прекратяване на огъня в национален мащаб и подновяване на преговорите и не е сред групировките, които са го подписали, предаде Ройтерс.
"Ахрар аш Шам има няколко резерви срещу предложеното споразумение и свързаните с него преговори и затова не е сложила подписа си под него. Ще разясним в най-скоро време нашите възражения", е написал в "Туитър" Ахмад Кюра Али, говорител на влиятелната ислямистка групировка.
Споразумението за прекратяване на огъня в Сирия, което трябва да влезе в сила от полунощ, договорено с посредничеството на Русия и Турция, е положително развитие и САЩ се надяват, че то ще бъде приложено изцяло, заяви говорител на Държавния департамент, цитиран от агенциите.
"Всяко усилие, което води до спиране на насилието, спасява човешки живот и създава условия за подновяване на политическите преговори, ще бъде приветствано", каза говорителят Марк Тонър. "Надяваме се, че то ще бъде изпълнено изцяло и зачитано от всички страни."
Прекратяването на огъня, което трябва да влезе в Сирия от полунощ, ще включва всички части на страната, в които има присъствие "умерената опозиция", включително и източните предградия на столицата Дамаск и онези райони, където присъства местният клон на "Ал Кайда", предаде Асошиейтед прес, цитирайки части от споразумението, което агенцията е получила.
В документа се казва, че опозицията има правото да определи своята делегация за мирните преговори в казахстанската столица Астана.
Разговорите ще започнат до един месец от влизането в сила на примирието и ще се водят в съответствие с резолюция 2254 на Съвета за сигурност на ООН, приета през декември 2015 г., в която се излага "пътна карта" за преходен период, който предвижда парламентарни и президентски избори в рамките на 18 месеца, се посочва в документа.
Съветник на специалния представител на ООН за Сирия каза, че мирните преговори между сирийското правителство и опозицията в Казахстан могат да се състоят още преди встъпването в длъжност на новия американски президент Доналд Тръмп. Според Виталий Наумкин, който е съветник на Стафан де Мистура, разговорите в Астана "трябва да се състоят в най-близко време", преди 20 януари, когато Тръмп ще влезе в Белия дом. Той добави, че разговорите в Женева под егидата на ООН ще се състоят след това.
Руското министерство на отбраната, цитирано от ДПА, съобщи днес, че най-малко седем сирийски бунтовнически групировки са приели да участват в общонационалното примирие, което трябва да влезе в сила в полунощ. Това са групировки със силни позиции предимно в западната половина на Сирия - от Алепо до Дамаск.
По-рано днес руският военен министър Сергей Шойгу каза, че примирието се отнася за над 60 000 бунтовнически бойци.
То не се отнася за екстремистката групировка "Ислямска държава", организацията "Джабхат фатах аш Шам" (която като клон на Ал Каида в Сирия беше известна с името "Джебхат ан нусра") и свързаните с тях фракции, заяви сирийската армия.
Главното опозиционно въоръжено формирование - Свободната сирийска армия, обяви, че ще участва в примирието, но не е в списъка на организациите, публикувани на сайта на руското военно министерство. В него като участници са посочени следните групировки:
1. "Файлак аш Шам" (с около 4000 бойци по руски данни)
2. "Ахрар аш Шам" (около 16 000)
3. Джаиш ал Ислям" (около 12 000)
4. "Тхувар аш Шам" (около 2500)
5. "Джаиш ал Муджахедин" (около 8000)
6. "Джаиш Идлиб" (около 8000)
7. "Джабхат аш Шамия" (около 3000)


description: Председателят на Службата по оплождане и ембриология Сали Чешир нарече решението историческо

title: Великобритания разреши раждането на дете от трима родители

maintext:
Британски здравен регулатор даде зелена светлина за процедури по изкуствено оплождане с гени на трима родители, с което Великобритания става първата в света държава, разрешила подобни процедури.
Председателят на Службата по оплождане и ембриология Сали Чешир нарече решението за използване на митохондриална генна терапия историческо и първо по рода си, предаде БГНЕС.


description: Местните хора се оплакват, че въдворените в него непълнолетни с противообществени прояви често излизат от заведението и ги тормозят

title: В Драгоданово искат интернатът да се затвори

maintext:
Жителите на сливенското село Драгоданово искат да бъде затворен социално-педагогическият интернат, в който са настанени непълнолетни с противообществени прояви.
По думите им младежите, които не би трябвало да напускат интерната, често излизат и тормозят местните хора – като се започне от различни кражби – от частни домове и заведения, и се стигне до нападения с камъни над онези, които минават покрай изправителното училище.
Сливенското село Драгоданово на бунт срещу възпитаниците на местния интернат
Хората се оплакват от набези и кражби по къщите им
Местните хора смятат, че възпитателите, които били колкото и младежите, не упражняват достатъчно контрол.
„Имаме почти ежедневно проблеми с тези деца. Единият е, че те непрекъснато напускат дома, бягат”, коментира гл. инспектор Димитър Величков от МВР – Сливен. Част от тях отивали по родните си места, но повечето бягали, за да крадат.
„Имаме фрапиращи случаи, в които в рамките на няколко месеца има над 120 заявителски материала. Това са данни за престъпления... Разбиват стъклата на магазините и вземат най-често храна, цигари”, добавя той.
Омбудсманът сигнализира за побоища, алкохол и изнасилвания в интернатите
Вече 4 години се правят само конференции и работни групи, но закони не се променят
Някой от местните хора казват, че интернатът приличал на публичен дом.
Според директора му обаче на много хора от селото не им било приятно, че там се извършват реформи. По думите му няма никакво насилие, а особено думите за сексуално насилие били „измишльотини”.
Вижте още във видеото:


description: Днес БСП получи и веднага върна втория мандат за съставяне на кабинет

title: Реформаторският блок ще получи третия мандат

maintext:
Третият мандат за съставяне на правителство в рамките на този парламент ще бъде връчен на Реформаторския блок в понеделник, обяви президентът Росен Плевнелиев.
По-рано днес той връчи втория проучвателен мандат на БСП, откъдето веднага го върнаха. Така постъпиха миналата седмица и представителите на ГЕРБ.
БСП върна мандата за кабинета
Ще се надяваме при третия опит да бъде намерено решение, каза държавният глава
След третия опит за съставяне на правителство възможностите на държавния глава се изчерпват. Ако и този опит не е успешен, той трябва да назначи служебен кабинет и да определи датата за предсрочни избори.
Тъй като е в последните месеци от мандата си обаче, Плевнелиев няма право да разпуска парламента.
„Предсрочни избори и каквото народът реши. Ние не бихме участвали в правене на правителство с 38 депутати в това Народно събрание” , потвърди курса на партията Нинова след срещата си с президента.
„През февруари ще се обърнем с много ясна платформа и ще поискаме по-голямо доверие от това, което ни беше дадено в този парламент. За нас това почтеният разговор с хората”, добави тя.
„Представихме пред президента молбата си да забърза процедурата с връчването на третия мандат на и най-скоро да назначи служебен кабинет. Това бавене в момента не гарантира стабилност, а обратното”, заяви Нинова.
В последния месец, макар и в оставка, правителството възлага обществени поръчки за 1,4 млрд. лв., прави назначения, вземат се решения, които едно правителство в оставка не би трябвало да взема. Поставихме пред президента въпроса служебният кабинет да спре тези действия, каза още лидерът на левицата.
„Г-н Плевнелиев посочи, че е предложил на новоизбрания президент заедно да съставят кабинет, но той е предпочел да не вземе участие. Ние уважаваме решението на г-н Радев. Не можем да говорим от негово име, но сме на същото мнение – че той не би трябвало да носи отговорност за политически решения, които не са негови”, каза още Нинова.
Вижте пълното ѝ обръщение във видеото:


description: Трусът е бил на дълбочина 8 км близо до Норча, югоизточно от Перуджа

title: Земетресение с магнитуд 4,3 удари Централна Италия

maintext:
Централна Италия бе разтърсена от земетресение с магнитуд 4,3 месец и половина, след като същият район пострада от поредица мощни трусове, предаде ДПА.
Земетресението е станало в 13.54 ч. местно време (12.54 ч. по Гринуич) на дълбочина 8 км близо до Норча, югоизточно от Перуджа.
На 30 октомври същият район бе опустошен от земетресение с магнитуд 6,5, най-силното от 1980 г.
В град Висо се е срутила стена на театър, вече повреден от труса през октомври, съобщи агенция АНСА.
Няма съобщения за пострадали.
Районът е разтърсван от земетресения през последните четири месеца. В края на август около 300 души бяха убити, повечето в град Аматриче. Земетресението през октомври бе последвано от множество вторични трусове, но без жертви.
Земетресенията обаче затрудняват възстановяването. Хиляди хора в района остават без покрив, а близо 16 000 души продължават да са под закрилата на хуманитарни организации.


description: Военният министър се опасяваше, че конфиденциална информация може да е стигнала до трети страни

title: Прокуратурата: Не сме поръчвали СРС за Николай Ненчев

maintext:
Министърът на отбраната в оставка Николай Ненчев е обвиняем по производства на СГП и Военно-окръжната прокуратура, но по нито едно от тях срещу него не са използвани Специални разузнавателни средства (СРС) по искане на прокуратурата.
Това обявиха от прокуратурата, след като вчера Ненчев изпрати безпрецедентно отворено писмо до обвинител №1 с въпроса дали е бил подслушван.
Николай Ненчев допусна, че е подслушван, откакто е министър
На прокуратурата вярвам, друг е въпросът дали вярвам на главния прокурор, коментира Ненчев
Министърът посочи, че получава информация, която е с висока степен на поверителност и засяга както националната сигурност, така и тази на НАТО. Ненчев запита дали са осигурени необходимите гаранции за това, че прехваната от службите негова комуникация не е стигнала до трети страни.
Днес от ПРБ отговарят, че тези въпроси са ясно разписани в НПК и Закона за СРС.